Gaston Waringhien

Gaston WARINGHIEN , esperantigita Varingjeno, (naskiĝis la 20-an de julio 1901 en Lille, mortis la 20-an de decembro 1991 en sia hejmo en Parizo) estis franca profesoro kaj grava vortaristo, gramatikisto kaj historiisto de Esperanto. Li aperigis verkojn sub la pseŭdonomoj Georges E. Maura, A. Nurak, kaj A. Papadiamantopoulos.

 Vivo 
Waringhien estis profesoro interalie en la universitato de Tours kaj liceo Lakanal (Sceaux). Li kunlaboris al Grand Larousse EncyclopédiqueRadioprelego de Claude Gacond de 1992-02-13 okaze de la morto de Waringhien.

 Esperanta agado 
Waringhien gvidis kursojn pri Esperanto, verkis kaj tradukis. Li estis prezidanto de la Akademio de Esperanto de 1963 ĝis 1979. Li estis kunredaktoro de Literatura Mondo kaj ĉefredaktoro de La Nica Literatura Revuo. Li multe tradukis poezion, ĉefe el la franca, sed ankaŭ el la angla kaj la germana, kaj kontribuis al la Angla Antologio. Li estis vortaristo kaj inter la projektoj kiujn li prilaboris estas la Plena Vortaro (1930 kaj postaj eldonoj), la Plena Ilustrita Vortaro (1970), kaj la Grand Dictionnaire Espéranto-Français (Granda Vortaro Esperanta-Franca) (1957).

Plie, li estas la aŭtoro de Plena Gramatiko (1935), poste nomita Plena Analiza Gramatiko (5a eld. 1985), kun Kálmán Kalocsay.

 Elektitaj verkoj 
L'Esperanto et la Stylistique
 Parnasa Gvidlibro (kun Kálmán Kalocsay, 1932)
 Kontribuo al poemkolekto Dekdu Poetoj, 1934
 Manifeste des Anationalistes (franclingva traduko - kun Avid - de la Manifesto de la Sennaciistoj), 1935.
 Plena Analiza Gramatiko (kun Kálmán Kalocsay, 1935, 1938, 1981, 1985)
 Facilaj Esperantaj Legaĵoj (redaktoro, 1935)
 Gvidlibro por la ekzamenoj de S.F.P.E (kompilanto, 1935)Eld. Franca Esperanto-Instituto.
 Maksimoj de La Rochefoucauld (traduko, 1935)
 A.B.C. d' Espéranto (1945, 1967)
 Leteroj de L.L.Zamenhof (redaktoro, 1948)
 Poemoj de Omar Kajam (traduko, 1953)
 Eseoj I: Beletro (originaloj, 1956)
 La Floroj de l' Malbono (kuntradukinto kaj redaktoro, 1957)
 Kantoj kaj Romancoj (tradukinto, kun Kálmán Kalocsay)
 La Trofeoj (tradukoj, 1977)
 Tra la parko de la franca poezio: La renesanca periodo / La klasika periodo (tradukoj, 1977/1980)
 Unuversaj universoj
 La ĥimeroj (tradukoj, 1976)
 Lingvo kaj Vivo (eseoj, 1969)
 Ni kaj ĝi (eseoj, 1972)
 1887 kaj la Sekvo (eseoj, 1980, eldonita en la Serio Stafeto)
 Kaj la ceter' - nur literaturo (eseoj, 1983)
 Duonvoĉe (kiel Georges E. Maŭra, originalaj poemoj, 1939 kaj 1963)
 Beletro, sed ne el katedro, Flandra Esperanto-Ligo, Antverpeno. Dua eldono, 1987.
Postvivaj eldonoj:
 Alilingvaj erotikaj poemoj (eldonitaj de La Kancerkliniko - kun ne antaŭe eldonitaj poemoj en la franca, tradukitaj de Georges Lagrange kaj Michel Duc-Goninaz, kun desegnoj de Serge Sire)
Recenzoj
Pri Maksimoj de La Rochefoucauld

Pri Facilaj Esperantaj Legaĵoj

Pri L'Esperanto et la Stylistique

Pri Gvidlibro por la ekzamenoj de S.F.P.E

Pri La renesanca periodo

Pri Ni kaj ĝi

Pri Eseoj I: Beletro 

 Bibliografio 
El la abunda literaturo pri Waringhien kaj diversaj aspektoj de lia verkaro menciindas minimume jenaj:
 2000: Cherpillod, André. Gaston Waringhien 1901-1991 - heroldo de la internacia lingvo / héraut de la langue internationale. Courgenard: La aŭtoro 2000, 79 p.
 1985: Haupenthal, Reinhard (ed.). Li kaj Ni. Festlibro por la 80a naskiĝtago de Gaston Waringhien (1901 - 29 Julio - 1981). Antverpeno, La Laguna: Eldonejo TK/Stafeto [1985], 512 p. (kun bibliografio de la verkaro de Waringhien)

 Anekdotoj 
Oni povas aŭdi lin kiel rakontanton de la enkonduko de la esperantlingva filmo de Jacques-Louis Mahé, Angoroj (1964).

 Vidu ankaŭ 
 Sciencaj Studoj bazitaj sur originalaj esploroj kaj observoj

 Eksteraj ligiloj 

 Poemoj de Georges E. MAŬRA  (Gaston WARINGHIEN) en Dekdu Poetoj
 Libroj de kaj pri Gaston Waringhien en la Kolekto por Planlingvoj kaj Esperantomuzeo 
 Artikoloj  de kaj pri Gaston Waringhien en Elektronika Bibliografio de Esperantaj Artikoloj (EBEA)

 Vidu ankaŭ 
Leksikografio

 Referencoj 

Kategorio:Akademio de Esperanto
Kategorio:Francaj esperantistoj
Kategorio:Esperanto-verkistoj
Kategorio:Historiistoj pri Esperanto
Kategorio:Esperanto-vortaristoj
Kategorio:Esperantologoj
Kategorio:Tradukistoj al Esperanto